Γραπτή Ωριαία Εξέταση Γ ΄ΕΠΑΛ Β τετράμηνο Λογοτεχνία

*Ελένη Βακαλό, Πώς έγινε ένας κακός άνθρωπος*

*Θα σας πω πώς έγινε*

*Έτσι είναι η σειρά

Ένας μικρός καλός άνθρωπος αντάμωσε στο
δρόμο του έναν χτυπημένο
Τόσο δα μακριά από κείνον ήτανε πεσμένος και λυπήθηκε
Τόσο πολύ λυπήθηκε
που ύστερα φοβήθηκε

Πριν κοντά του να πλησιάσει για να σκύψει να
τον πιάσει, σκέφτηκε καλύτερα**Τι τα θες τι τα γυρεύεις
Κάποιος άλλος θα βρεθεί από τόσους εδώ γύρω,
να ψυχοπονέσει τον καημένο
Και καλύτερα να πούμε
Ούτε πως τον έχω δει

Και επειδή**φοβήθηκε
Έτσι συλλογίστηκε

Τάχα δεν θα είναι φταίχτης, ποιον χτυπούν χωρίς να φταίξει;
Και καλά του κάνουνε αφού ήθελε να παίξει με τους άρχοντες
Άρχισε λοιπόν και κείνος
Από πάνω να χτυπά

Αρχή του παραμυθιού καλημέρα σας*
Θέματα

1. Εντοπίστε τρία χαρακτηριστικά της μοντέρνας ποίησης στο συγκεκριμένο ποίημα.

 (μονάδες 15)

1. Ο ήρωας του ποιήματος εξαιτίας της συμπεριφοράς του απέναντι σε έναν χτυπημένο από « μικρός καλός άνθρωπος» μετατρέπεται σε «ένα κακό άνθρωπο». Ποιες είναι οι δικαιολογίες που επικαλείται κάθε φορά και ποια πιστεύετε ότι είναι η πραγματική αιτία;

 (μονάδες 15)

1. Ποιες σκέψεις και συναισθήματα σας προκαλεί η συγκεκριμένη συμπεριφορά του ήρωα του ποιήματος; Πώς θα συμπεριφερόσασταν εσείς, αν ήσασταν στη θέση του και γιατί; Να αναπτύξετε την απάντησή σας σε ένα κείμενο 100- 200 λέξεων.

 (μονάδες 20)